Ez volt Róma legnagyobb arénája, 250 ezer nézőre tervezték. Zajlottak itt állatviadalok, a Ben Hur című filmben látható kocsiversenyek, de előfordult, hogy tengeri csatákat játszottak el hajókkal. Elmondhatjuk, hogy ez volt az ókori Hollywood.

Most virtuális szemüveg segítségével nézhetjük meg, milyen lehetett fénykorában. A projekt, a római önkormányzat és a GSNET vállalat közös munkája a legnagyobb kültéri virtuális valóságélmény lesz.

A Circus Maximusban csak szeptember végéig élvezhetjük ókori Róma illúzióját, ha lemaradtunk róla, már csak a 2021-es turistaszezonban tudjuk kipróbálni – írta a Euronews.